Ta' ĠUŻE' DELIA, S.J. Bħala rahan tal-ħbiberija tagħna ta' ħafna u ħafna snin. Ħadd ma jaf daqsna, ja ħabib, kemm tiswa, U kemm aħna l-Maltin Inħossuna mdejnin, Għall-ħidma bla mistrieħ li ma' tul ħajtek Tajt b'qalbek kollha biex ilsienna tara Jarġa' mid-dlam għad-dawl tax-xemx iqum, Biex minna u mill-barrani, Kif kien bil-jedd jistħoqqlu, jkun miqjum. Għax aħna għexna u kbirna dejjem miegħek, U miegħek isseħibna fit-taqbida, Biex nagħtu ħajja ġdida Lil dan l-ilsien li Alla ried jagħtina Biex ġens inkunu għalina. U minnek xrobna dik il-ħerqa mħeġġa Li biha ħabbejniek U għal snin twal iġġelidna għal jeddijietu Sakemm fl-aħħar rajnieh Minn kull xkiel u twegħir ħiereġ rebbieħ. Għax jekk ilsienna llum Mhux aktar fostna, bħalma kien fl- imgħoddi, Imkasbar b'kull tmaqdir, U mhux imwarrab u mistmerr u mżeblaħ, Għax meqjus bħala Isien dgħajjef u fqir, Jekk hu miżmum illum B'għożża qaddisa ġewwa l-qalb ta' ġensna, Dan lilek fuq kulħadd aħna nafuh. Għax kont int illi tajtu ħajja u sura U ġisem b'qalb u ruħ. Tajtu sura fil-kitba U fis-sensil tal-kelma, Sura fil-bini tagħha, Li int fassalt b'għaqal u b'għerf u mħabba Fuq ilsna bħalu magħġunin u mnissla, U rfidtu fuq sisien sħaħ u wieqfa Tas-swar li jħarsu lil-din l-art maltija. Nistħajlu l-ilsien Malti Meta kien fl-aħjar tiegħu, bħal Dar Sbejħa, Bħal dar mibnija b'dehen kbir u ġmiel, Li mbagħad mas-snin, iż-żmien dejjem ħalliel, Bil-mod il-mod neżżagħha U serqilha kull seħer li kien tagħha. U nefħu fuqha r-rwiefen Rwiefen qalila u ħorox li sawtuha U bla ħniena ħarbtuha … Baqgħu biss wieqfa l-ħnejja, U l-ħitan u l-pilastri, Marbuta sħaħ flimkien. Il-bqija ġġarraf u fuq l-art inxtered Mat-trabijiet taż-żmien. IL-MALTI 'Li kellek f'sidrek tħabbat qalb maltija, Li b'id ta' mgħallem illi jaf senegħtu, Bdejt tiġbor b'għożża kbira Il-fdalijiet imxerrda, U bihom arġajt bnejt din darna mħarbta, U arġajt għamiltha sħiħa Kif kienet darba fl-aħjar snin tal-qedem, B'kull ħajr imżejna u b'kull ġmiel sabiħa. x Hekk għaddejt ħajtek fostna, U għadek sallum, żagħżugħ ta' disgħin sena, Dejjem tfittex, titħabat, ' Dejjem tistinka biex ilsienna torqmu, W ittih dawl ġdid, sabiex quddiem id-dinja Jidher fil-kobor tiegħu. Għax kbir tassew ilsienna B'kobor li jgħaġġeb lilna u lill-għorrief. Hu kbir fin-nisel tiegħu U fil-ġrajjiet li hemm minsuġa miegħu. Għax għalkemm għaddew fuqu Nies ta' kull ġens, li ħakmu fuq dil-gżira, B'ilsna u drawwiet li ma jaqblux ma' tagħna, Imma ebda setgħa kellha qatt il-ħila Li toħnoq fih il-ħajja Li kienet tħabbat ġewwa qalbu sħiħa Dejjem rebbieħa. Irridu Hum nifirħu bik u miegħek F'egħluq id-disgħin sena, Ta' l-għomor twil, li bih ried Alla jbierek Dil-ħajja lieżna tiegħek. Miljiet il-hena, illi l-qalb. iferraħ Miljiet il-hena. illi r-ruħ iserraħ, U kull barka u kull ġid Li fil-bqija tas-snin li għad fadallek Qalbek tkun tista' trid. U fuq kollox irridu niżżuk ħajr NINU CREMONA 15 Tal-ġieh li bih għaraft ilsienna ssebbaħ, W ittih fost l-ilsna l-oħra Il-post meqjum li kien b'kull jedd jixraqlu. Aħna li kbirna miegħek U dawk li jiġu wrajna, wlied uliedna, Nibqgħu niftakru fik, Nibqgħu nitkabbru bik, W ismek inżommu mnaqqax hawn f'qiegħ qalbna Biex jibqa' bħal tifkira Ma' l-isem kbir ta' dawk, l-egħżeż fost ħutna, Li dejjem għexu u ħadmu, Sabiex ikabbru l-ġieh ta' din il-Gżira.